403bb9f974ce81c9621495105589a3a1

 Hej brevkasse  

Jeg er en pige på 15 år.  

  

Jeg er virkelig ked af at jeg skule synke så dybt og skrive til jer om det her. Jeg har en veninde, min bedste veninde. Jeg elsker hende virkelig højt. Men hun er bare så perfekt. Hun er bleve spurgt om hun vil være model 3 gange, og har nu lige underskrevet en konkrakt. De snakker løn, rejser photoshoot i massevis. Alle pigers drøm. Min moster har altid sagt at jeg vil blive stoppet med gaden, og blive spurgt om jeg vil være model. Det gør hun så. Hun bedre end mig til alt! Hun får det bedste karakterer i alt, og altid et skridt foran. Hun har flere penge end mig. Hun virkelig den smukkeste pige med lange ben og flot krop. Jeg har opgivet mine drømme, jeg føler hun alligevel gør det bedre end mig. Jeg har det virkelig dårligt med at skrive den her besked. Jeg er et forfærdeligt menneske, tænkt at jeg ikke bare kan være glad. Jeg ved virkelig ikke hvad jeg skal gøre. 
Misundelig
==========


ungzone.dk
2019.43

 Kære Nana,  
Jeg forstår udmærket, at du har det lidt dårligt med at skrive dette brev. I virkeligheden vil man jo allerhelst bare gerne være glad på sine veninders vegne, men misundelse er ikke noget, man kan styre, og jeg synes, det er rigtig fint, du skriver.  
Det er hårdt, hvis man altid føler sig dårligere end sin veninde, men nogle gange, er det kun noget man forestiller sig. Man er altid mere kritisk over for sig selv.Jeg er fuldstændig overbevist om, at der er noget, du er bedre til end hende. Måske en form for sport? Eller noget kreativt? Jeg ved ikke, om du allerede går til en fritidsaktivitet, men ellers kunne det måske være en idé at starte til noget. På den måde får du noget, du kan gå op i og noget du kan blive god til.  
Husk desuden, at veninder ikke skal konkurrere mod hinanden, men skal hjælpe hinanden. Hvis din veninde er bedre end dig i skolen, så spørg hende eventuelt, om hun vil hjælpe dig engang i mellem. Du kan sikkert hjælpe hinanden med noget andet, og når I anerkender hinandens stærke sider, vil I få et langt bedre venindeforhold.  
Jeg håber på det bedste, og håber du kunne bruge mit råd.  
Masser af søde hilsner  
/Michala 